# Alberto Contador

Alberto Contador Velasco (Pinto, Madrilgo Erkidegoa, Espainia 1982ko abenduaren 6a - ) txirrindulari profesional ohi espainiarra da. 2007an Frantziako Tourra irabazi zuen 24 urterekin.

## Kirol ibilibidea

1998an, kadete mailan hasi zen bere hiriko talde batean. 2002an, 19 urterekin Espainiako Txapelketa irabazi eta gero, ONCE Eroski taldeak profesional mailara igo zuen Contador. 2004an, Asturiasko Itzulian parte hartzen ari zela, burmuinan kabernoma bat jasan zuen urtebeteko errehabilitazioa behar izan zuelarik. 2006an, txirrindularitzara bueltatu zen Liberty Seguros-Wurth taldearekin. Talde honetan zegoenean, bere izena Operacion Puerto delakoan ageri zen, baina ez inplikatu bezala. Auzietara testigu moduan joan zen eta inongo akusaziorik gabe geratu zen. Hala ere, bere taldea 2006ko Frantziako Tourretik at geratu zen. 2007an, Discovery Channel talde estatubatuarrarekin, Tourrean parte hartu ahal izan zuen. Rabobank taldeko Michael Rasmussen daniarrak zeraman liderreko mailot horia eta Contador bigarren zen sailkapen orokorran Tourra amaitu baino lau egun lehen. Bere taldeak Rasmussen Tourretik at utzi zuen (prezioak egon bait ziren) amaitu baino 3 egunetara dopaje asuntuengatik eta Alberto Contador bihurtu zen sailkapen orokorreko lehena, 24 urterekin mailot horia jantzi eta 2007ko Frantziako Tourra irabaziz.
2009ko eta 2010eko Frantziako Tourrak ere irabazi zituen. Azken urte horretako irailean, Sungard - Saxo Bank taldeak fitxatu ondoren, klenbuterol izeneko gaiaz positibo eman zuela zabaldu zen, uztailaren 21eko etapan hain zuzen ere. Txirrindularitzaren Nazioarteko Batasunak bi urteko zigorra jarri zion. Kontraanalisiak eta helegiteak gorabehera, 2011ko otsailaren 14an Espainiako Txirrindularitza Federazioak zigorra altxatu zion, nahiz eta auzia oraindik bizirik zegoen. 2010ko Tourra kendu zioten azkenean.
Bere berezitasun onena, mendiak igotzea da, hau da, eskalatzaile edo igotzailea. Erlojupekoan ere ondo moldatzen den txirrindularia da.

## Palmaresa

2003
* Poloniako Itzuliko etapa bat
2005
* Tour Down Underreko etapa bat
* Setmana Catalana eta etapa bat
* Euskal Herriko Itzuliko etapa bat
* Romandiako Tourraren etapa bat
2006
* Romandiako Tourreko etapa bat
* Suitzako Itzuliko etapa bat
2007
* Valentziako Erkidegoko Itzuliko etapa bat
* Paris-Niza eta bi etapa
* Gaztela eta Leongo Itzulia, gehi etapa bat
* Frantziako Tourra, gazteen sailkapena eta etapa bat
2008
* Euskal Herriko Itzulia
* Italiako Giroa
* Espainiako Itzulia
* Gaztela eta Leongo Itzulia
* 2. Clásica a los Puertos de Guadarraman
2009
* Algarveko Itzulia
* Paris-Nizako bi etapa
* Euskal Herriko Itzulia
** 1., 3. etapan.
** 1., 6. etapan. (Taldekako Erlojupekoa).
* Espainiako Erlojupeko Txapelduna
* Frantziako Tourrra eta hiru etapa
** 1., 4. etapan. (Taldekako Erlojupekoa).
** 1., 15. etapan.
** 1., 18. etapan. (Erlojupekoa).
2010
* Algarveko Itzulia, eta etapa bat
* Paris-Niza, eta etapa bat
* Gaztela eta Leongo Itzulia, eta etapa bat
* Dauphiné Libéréko 2 etapa
2012
* Espainiako Vuelta, Saiatuenaren Saria eta etapa 1
* Milan-Turin
* 4. Eneco Tour
* 9. Munduko erlojupeko txapelketan
* 9. Lombardiako Giroan
2013
* 2. Omaneko Itzulian
* 3. Tirreno-Adriatikon eta Puntukako sailkapena
* 3. Udaberriko Klasikoan
* 4. Frantziako Tourrean
* 4. Tour de San Luisen eta etapa 1
* 5. Euskal herriko Itzulian
* 5. Milan-Turin
* 10. Dauphine Liberen
2014
* Espainiako Vuelta, sailkapen konbinatua eta 2 etapa
* Tirreno-Adriatiko eta 2 etapa
* Euskal herriko Itzulia eta etapa 1
* 2. UCI World Tour
* 2. Algarveko Itzulian eta etapa 1
* 2. Kataluniako Voltan
* 2. Dauphine Liberen
* 6. Milan-Turinen
2015
* Italiako Giroa
* Route d'Occitanie eta etapa 1
* 2. Andaluziako Itzulian eta etapa 1
* 4. Kataluniako Voltan
* 5. Tirreno-Adriatikon
* 5. Frantziako Tourrean
* 7. UCI World Tour
2016
* Euskal herriko Itzulia eta etapa 1
* Burgosko Itzulia
* 2. Paris-Nizan
* 2. Kataluniako Voltan
* 3. Algarveko Itzulian eta etapa 1
* 4. Espainiako Vueltan eta Saiatuenaren Saria
* 5. UCI World Tour
* 5. Dauphine Liberen eta etapa 1
* 5. Abu Dhabiko Itzulian
2017
* 2. Paris-Nizan
* 2. Andaluziako Itzulian
* 2. Kataluniako Voltan
* 2. Euskal herriko Itzulian
* 5. Espainiako Vueltan, Saiatuenaren Saria eta 2 etapa
* 9. Frantziako Tourrean
* 10. UCI World Tour

## Sailkapen orokorra Itzuli Handietan

| Itzuli Handia | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| Italiako Giroa | — | — | — | 1. | — | — | 1* | — | — | — | 1. | — | — |
| Frantziako Tourra | 31. | — | 1. | — | 1. | 1* | 5* | — | 4. | UT | 5. | UT | 9. |
| Espainiako Vuelta | — | — | — | 1. | — | — | — | 1. | — | 1. | — | 4. | 5. |
| Munduko Txapelketa | — | — | — | UT | — | — | — | 38. | UT | — | — | — | — |
| Munduko Erlojupeko Tx | — | — | — | — | — | — | — | 9. | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |
| 1* | Ondoren kendua |

## Taldeak

* ONCE-Eroski (2003)
* Liberty Seguros - Wurth (2004 – 2006)
* Discovery Channel (2007)
* Astana (2008 - )

## Erreferentziak

* ↑ «Alberto Contador | Trek Segafredo» web.archive.org 2017-09-12 (Noiz kontsultatua: 2021-02-22).
* ↑ Berria. «Alberto Contadorrek irabaziko du Tourra, hirugarrenez» Berria (Noiz kontsultatua: 2021-02-22).
* ↑ «Bi urteko zigorra Alberto Contadorri» Argia (Noiz kontsultatua: 2021-02-22).
* ↑ «Alberto Contadorrek positibo eman du» EITB Euskal Irrati Telebista (Noiz kontsultatua: 2021-02-22).
* ↑Berria, 2011ko otsailaren 15a

## Kanpo estekak

* Alberto Contador - ProCyclingStats
* Datuak: Q132738
* Multimedia: Alberto Contador / Q132738